open-index/open-wikipedia-markdown huggingface dataset:
சார்டி லால் கோயல்

**சார்டி லால் கோயல்** (*Charti Lal Goel*)  இந்தியாவைச் சேர்ந்த ஓர் அரசியல்வாதியாவார்.  1927 ஆம் ஆண்டில் ஒவர் பிறந்தார்.  பாரதிய சனதா கட்சியின் தலைவராக தில்லி அரசியலில் இவர் இயங்கினார். 

1993 முதல் 1998 ஆம் ஆண்டு வரை தில்லி சட்டப்பேரவையில் சபாநாயகராக இருந்தார். பாரதிய சனசங்கத்துடன் தொடர்புடைய இவர் 1975 ஆம் ஆண்டு அவசரகாலத்தில் சிறையில் அடைக்கப்பட்டார்.

இவர் தனது 89 ஆம் வயதில் தில்லியின் அகில இந்திய மருத்துவ அறிவியல் நிறுவனத்தில் 2016 ஆம் ஆண்டு ஆகத்து மாதம் 16 ஆம் தேதியன்று காலமானார். இவருக்கு  முன்னாள் மத்திய விளையாட்டு அமைச்சர் விஜய் கோயல் உட்பட மூன்று மகன்கள் மற்றும் இரண்டு மகள்கள் உள்ளனர்.

## மேற்கோள்கள்

பகுப்பு:2016 இறப்புகள்
பகுப்பு:1927 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தில்லி அரசியல்வாதிகள்
தர்மபால் அகர்வால்

**தர்மபால் அகர்வால்** (*Dharmapal Agrawal*), இந்திய அறிவியல் மற்றும் தொழிநுட்ப வரலாற்றாளரும், தொல்லியல் அறிஞரும், மற்றும் பல நூல்களை இயற்றிய ஆசிரியரும் ஆவார். இவர் இந்திய தொல்லியல், உலோகவியல்,  அறிவியல் வரலாறு மற்றும்  தொல் புவித் தட்பவெப்ப நிலையியல் குறித்து பல நூல்களை இயற்றியவர்.

## வரலாறு
தர்மபால் அகர்வால் 15 மார்ச் 1933 அன்று இந்தியாவின் உத்தராகண்டம் மாநிலத்தில் அல்மோராவில் பிறந்தார்.

## தொழில்
இவர் இந்தியத் தொல்லியல் ஆய்வகம், டாட்டா அடிப்படை ஆராய்ச்சி கழகம், இயற்பியல் ஆராய்ச்சி ஆய்வகம் போன்ற பல ஆய்வு நிறுவனங்களில் பணியாற்றினார். இவரது ஆய்வுகளில் குறிப்பிடத்தக்கது தொல் புவித் தட்பவெப்பவியல், வரலாற்றுக்கு முந்தைய தொல்லியல்,  கதிரியக்கக்கரிமக் காலக்கணிப்பு, தொல் உலோகவியல், உலகிற்கு இந்தியாவின் பங்களிப்புகளான அறிவியல் மற்றும் தொழில்நுட்பங்கள் ஆகும்.
## படைப்புகள்
; நூல்கள்
* *The Copper Bronze Age in India*, Munshiram Manoharlal, 1971. 
* *Prehistoric Chronology and Radiocarbon Dating in India* (with S. Kusumgar) Munshiram Manoharlal, 1974. .
* *Protohistoric Archaeology of India* (in Hindi, with P. L. Agrawal), U.P. Granth Akademi, Lucknow, 1975.
* *Essays in Indian Protohistory* (with D. K. Chakrabarti). B.R.Publishers, 1978. .
* *The Archaeology of India*. London : Curzon Press, 1981.
* *Man and Environment in India through Ages*, New Delhi: Books and Books, 1992.
* *Dating the Human Past* (with M. G. Vadava), Poona: Indian Society for Prehistoric and Quaternary Studies, 1995. 
* *Central Himalayas: An Archaeological, Linguistic and Cultural Synthesis* (with J.S. Kharakwal). Aryan Books International, 1998. .
* *Ancient Metal Technology and Archaeology of South Asia: A Pan-Asian Perspective*. Aryan Books International, 2000. .
* *South Asian Prehistory: A Multidisciplinary Study* (with J.S. Kharakwal), Aryan Books International, 2002. .
* *Bronze and Iron Ages in South Asia* (with J.S. Kharakwal), Aryan Books International, 2003. .
* *The Indus Civilization: An Interdisciplinary Perspective*, Aryan Books International, 2007. .

; தொகுத்த நூல்கள்
* *Palaeoclimatic and Palaeoenvironmental Changes in Asia* (with S. K. Gupta and P. Sharma).. New Delhi : Indian National Science Academy, 1988.
* *Radiocarbon and Indian Archaeology* (with A. Ghosh). Bombay: Tata Institute of Fundamental Research, 1973. 
* *Ecology and Archaeology of Western India* (with Agrawal, D.P. and B.M. Pande). New Delhi: Concept Publishers, 1977.
* *Climate and Geology of Kashmir and Central India : The Last 4 Million years* (with R. V. Krishnamurthy and S. Kusumgar). T.T. Publishers (New Delhi), 1985.
* *Traditional Knowledge and Archaeology*, (with Sameer Jamal and Manikant Shah). Aryan Books International, 2007. .
* *The Harappan Technology and its Legacy*, Rupa and Co, 2009 (with Infinity Foundation). .
## மேற்கோள்கள்

## வெளி இணைப்புகள்

*Some publications online
*Interview: Dr D P Agrawal; History of Indian Science and Technology, Shivanand Kanavi Blog.

பகுப்பு:அறிவியல் எழுத்தாளர்கள்
பகுப்பு:1933 பிறப்புகள்
பகுப்பு:ராஷ்டிரிய சுயம்சேவாக் சங்கத்தினர்
மகாபரிநிர்வான் விரைவு வண்டி

***மகாபரிநிர்வான் விரைவு வண்டி*** (*Mahaparinirvan Express*),  இந்திய இரயில்வே மற்றும் ஐ ஆர் சி டி சியால் பௌத்த புனிதத் தலங்களுக்கு 28 மார்ச் 2007 முதல் இயக்கப்படும் சுற்றுலாச் சொகுசு விரைவுத் தொடருந்து ஆகும். இந்த இரயில் சுற்றுலாவில் கௌதம புத்தர் பிறந்த இடம் முதல் பரிநிர்வாணம் அடைந்த இடங்கள் வரை சுற்றி காண்பிக்கப்படுகிறது.

வட இந்தியா மற்றும் நேபாளத்தில் உள்ள பௌத்த புனிதத் தலங்களை காண்பதற்கு இந்த இரயில் பயணம் எட்டு பகல் மற்றும் ஏழு இரவுகள் கொண்டது. ராசதானி விரைவுவண்டி போன்று இந்த இரயிலும் முதல் வகுப்பு மற்றும் இரண்டாம் வகுப்பு குளிர்சாதன பெட்டிகளை மட்டும் கொண்டுள்ளது. தில்லி சப்தர் ஜங் இரயில் நிலையத்திலிருந்து புறப்பட்டு, பௌத்த தலங்களை பார்த்து விட்டு மீண்டும் சப்தர்ஜங் இரயில் நிலையத்திற்கே அடையும் வகையில் பயண நிரல் அமைக்கப்பட்டுள்ளது. இதற்கான பயணச் செலவு நபர் ஒருவருக்கு ரூபாய் 62,800 (945 டாலர்) முதல் ரூபாய் 76,800 (1155 டாலர்) வரை  பயணக் கட்டணமாகும். செலவாகும்.
## பார்க்கும் இடங்கள்
கௌதம புத்தர் தொடர் முக்கிய நான்கு புனிதத் தலங்களுக்கு மகாபரிநிர்வான் விரைவு வண்டி பௌத்தர்களை அழைத்துச் செல்கிறது. தங்குமிடம், உணவு வசதிகள்  வழங்கப்படுகிறது. 
# நாளாந்தா- பௌத்தப் பல்கலைக்கழகம்
# ராஜகிரகம் - கௌதம புத்தர் மக்களுக்கு உபதேச செய்த இடம்
# லும்பினி - நேபாளம் - கௌதம புத்தர் பிறந்த இடம் 
# புத்தகயை—கௌதம புத்தர் ஞானம் பெற்ற இடம்
# சாரநாத் - கௌதம புத்தர் தன் சீடர்களுக்கு உபதேசம் செய்த முதல் இடம்
# குசிநகர்—கௌதம புத்தர் பரிநிர்வாணம் அடைந்த இடம்
## இதனையும் காண்க
* மகாராஜா விரைவுத் தொடருந்து
* தங்கத்தேர் (தொடர்வண்டி)
* பேலஸ் ஆன் வீல்ஸ்
## மேற்கோள்கள்

## ஆதாரங்கள்
# http://www.indianrail.gov.in/luxury_Train.html
# 

## வெளி இணைப்புகள்
* Mahaparinirvan Express (Buddhist train circuit)
பகுப்பு:இந்தியச் சுற்றுலாத் தொடருந்துகள்
பகுப்பு:இந்தியாவில் சுற்றுலாத்துறை
பகுப்பு:இந்திய விரைவுவண்டிகள்
பகுப்பு:பௌத்த யாத்திரைத் தலங்கள்
பிரசியோடைமியம் அறுபோரைடு

**பிரசியோடைமியம் அறுபோரைடு**  (*Praseodymium hexaboride*) என்பது PrB6 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிரசியோடைமியம் எக்சாபோரைடு என்ற பெயராலும் அழைக்கப்படுகிறது. பிரசியோடைமியமும் போரானும் சேர்ந்து இந்த இருமச் சேர்மம் உருவாகிறது. கருப்பு நிறப் படிகங்களாக பிரசியோடைமியம் அறுபோரைடு தோன்றுகிறது. இது தண்ணிரில் கரையாது.

## தயாரிப்பு
விகிதவியல் அளவுகளில் பிரசியோடைமியத்தையும் போரானையும் சேர்த்து வினைபுரியச் செய்தால் பிரசியோடைமியம் அறுபோரைடு உருவாகும். 

::Pr + 6B -> PrB6

## பண்புகள்
பிரசியோடைமியம் அறுபோரைடு Pm3m என்ற இடக்குழுவில், a = 0.4129 நானோமீட்டர், Z = 1 என்ற செலளவுருக்களுடன் கனசதுர படிக அமைப்பில் கருப்பு நிற படிகங்களாக உருவாகிறது. கால்சியம் அறுபோரைடுடன் சமகட்டமைப்பைக் கொண்டுள்ளது. பிரசியோடைமியம் அறுபோரைடு 2610 °செல்சியசு வெப்பநிலையில் முற்றொருமித்து  உருகும். 7 கெல்வினுக்கும் குறைவான வெப்பநிலையில், இச்சேர்மத்தில் ஓர் எதிர்ப்பு காந்த நிலைக்கான காந்த மாற்றம் ஏற்படுகிறது. இது தண்ணீரில் கரையாது.

## பயன்
பிரசியோடைமியம் அறுபோரைடு உயர் சக்தி மின்னணு சாதனங்களின் நேர்மின்வாய்களுக்கான உலோகக் கலவைகளின் ஓர் அங்கமாகப் பயன்படுத்தப்படுகிறது

## மேற்கோள்கள்


பகுப்பு:பிரசியோடைமியம்(III) சேர்மங்கள்
பகுப்பு:போரைடுகள்
தோமாரியகஞ்ச் மக்களவைத் தொகுதி

**தோமாரியகஞ்ச்  மக்களவைத் தொகுதி** என்பது இந்தியவில் உத்தரப் பிரதேசத்தில் உள்ள 80 மக்களவை தொகுதிகளில் ஒன்றாகும். இந்தத் தொகுதி சித்தார்த்நகர் மாவட்டம் முழுவதையும் உள்ளடக்கியது.

## சட்டமன்றப் பிரிவுகள்
தற்போது, தோமாரியகஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* சித்தார்த் நகர் மாவட்டம்
* மக்களவை தொகுதிகளின் பட்டியல்

## மேற்கோள்கள்


பகுப்பு:உத்தரப் பிரதேச மக்களவைத் தொகுதிகள்
பிரசியோடைமியம்(III) சல்பைடு

**பிரசியோடைமியம்(III) சல்பைடு**  (*Praseodymium(III) sulfide*) என்பது Pr2S3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

## தயாரிப்பு
பிரசியோடைமியம்(III) ஆக்சைடுடன் ஐதரசன் சல்பைடை சேர்த்து 1320 பாகை செல்சியசு வெப்பநிலையில் வினைபுரியச் செய்தால் பிரசியோடைமியம்(III) சல்பைடு உருவாகும்

:Pr2O3 + 3H2S → Pr2S3 + 3H2O

கந்தகத்தை உலோக நிலை பிரசியோடைமியத்துடன் சேர்த்து நேரடியாக வினைபுரியச் செய்தாலும் இதை தயாரிக்க இயலும்:

:2Pr + 3S → Pr2S3

## மேற்கோள்கள்


பகுப்பு:பிரசியோடைமியம்(III) சேர்மங்கள்
பகுப்பு:செசுகியு சல்பைடுகள்
செமலாய் மக்கள்

**செமலாய் மக்கள்** (ஆங்கிலம்: *Semelai People*; மலாய்: *Orang Semelai*) என்பவர்கள் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்த பழங்குடி மக்களாகும்.

செமலாய் மக்கள் ஒராங் அஸ்லியின் 3 முக்கிய குழுக்களில் ஒன்றான புரோட்டோ மலாய் *(Proto-Malay)* எனும் மலாய மூதாதையர் பிரிவைச் சேர்ந்தவர்கள். மலேசியாவின் நெகிரி செம்பிலான் மற்றும் பகாங் மாநிலங்களில் காணப்படுகிறார்கள்.

## பொது

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி *(Orang Asli)* என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); கீழ் சிறப்புரிமை பெற்ற 18 தீபகற்ப மலேசியப் பழங்குடி இனக் குழுவினர் உள்ளனர். 

மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. அந்த மூன்று பெரும் பிரிவுகளில் மலாய மூதாதையர் பிரிவின் கீழ் செமலாய் மக்கள் வகைப்படுத்தப் படுகின்றனர்.

## குடியிருப்புகள்
செமலாய் மக்கள் தீபகற்ப மலேசியாவின் இரண்டு மாநிலங்களில் இரண்டு பெரிய குழுக்களாக உள்ளனர். அதாவது:

* **[[நெகிரி செம்பிலான்]] மாநிலத்தின் செமலாய் மக்கள்:** கம்போங் சுங்கை சாம்போ *(Kampung Sungai Sampo);* கம்போங் சுங்கை லூய் *(Kampung Sungai Lui)* செம்போல் மாவட்டம், நெகிரி செம்பிலான்
* **[[பகாங்]] மாநிலத்தின் செமலாய் மக்கள்:** இசுகந்தர் குடியிருப்பு *(Pos Iskandar),* கம்போங் புக்கிட் ரோக் *(Kampung Bukit Rok);* கம்போங் இபாம் *(Kampung Ibam),* பெரா ஏரி, கம்போங் புக்கிட் கெமுரோ *(Kampung Bukit Gemuroh)* பொங்கோக் *(Bongkok),* திரியாங், பெரா மாவட்டம், பகாங்

## செமலாய் மக்கள் தொகை
**செமலாய் மக்கள் தொகை பின்வருமாறு:-**

2010-ஆம் ஆண்டு மக்கள் தொகை கணக்கெடுப்பில், சிறிய எண்ணிக்கையிலான தெமோக் மக்கள்; செமலாய் மக்கள் தொகையில் சேர்க்கப்பட்டனர்.

## காட்சியகம்

File:RUMAH SEMELAI.jpg|ஒரு செமலாயர் வீடு
File:Kubur Semelai (16059981340).jpg|செமலாயர் இடுகாடு
File:Corak tikar buatan semelai tasek bera.jpg|செமலாயரின் நெசவுக் கலை


## மேலும் காண்க
* பாத்தேக் மக்கள்
* ஜெகாய் மக்கள்
* கென்சியூ மக்கள்
* கானாக் மக்கள்
* ஒராங் லாவுட் மக்கள்

## மேற்கோள்கள்

## சான்று நூல்கள்

* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 
* 1400s - The Orang Laut Warriors - a short documentary about the Orang Laut in the 15th - 17th century, produced for the Singapore Bicentennial in 2019.

## வெளி இணைப்புகள்
* JOURNEY INTO TASEK BERA WITH THE ORANG ASLI SEMELAI
* More support for indigenous Semelai at Tasek Bera Ramsar Site
* Knowledge, Culture and Beliefs of Tasek Bera's Semelai People. Tasek Bera, Malaysia's first Ramsar site, is important not just for its flora and fauna. It is also home to the Semelai, the indigenous Orang Asli people who inhabit the area around the lake. WETLANDS INTERNATIONAL reports on their unique culture and beliefs. 

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
டேவிட் பிராலி

**டேவிட் ஃப்ராலி** (*David Frawley*) (பிறப்பு: 21 செப்டம்பர் 1950),  ஐக்கிய அமெரிக்காவின் விஸ்கொன்சின் மாநிலத்தில் பிறந்த இந்து சமய எழுத்தாளரும்,  ஆயுர்வேத மருத்துவர் மற்றும் இந்து சோதிடரும், இந்துத்துவா செயல்பாட்டாளரும் ஆவார். 

இவர் இந்து சமயம்,  வேதங்கள், யோகக் கலை, ஆயுர்வேதம் மற்றும் இந்து சோதிடக் கலைகள் குறித்து பல நூல்கள் இயற்றியுள்ளார். இந்திய அரசு  இவரது சேவைகளைப் பாராட்டி 2015ஆம் ஆண்டில் பத்ம பூசண் விருது வழங்கியது.

இந்துத்துவா இயக்கத்தின் ஒரு முக்கிய சித்தாந்தவாதியான இவரை வரலாற்று திருத்தல்வாதம் கடைப்பிடிப்பதாகவும் குற்றம் சாட்டப்பட்டார்.

## குறிப்பிடத்தக்க படைப்புகள்
### இந்து சமயம் மற்றும் இந்தியவியல்
# *Hymns from the Golden Age: Selected Hymns from the Rig Veda With Yogic Interpretation*. Motilal Banarsidass Publications, 1986. .
#*Wisdom of the Ancient Seers: Mantras of the Rig Veda*. Motilal Banarsidass Publishers (Pvt. Ltd), 1999. .
# *Arise Arjuna: Hinduism Resurgent in a New Century*. Bloomsbury Publishing, 2018. .
# *Awaken Bharata: A Call for India’s Rebirth*. Bloomsbury India, 2018. .
# *What Is Hinduism?*. Bloomsbury India, 2018. .

### யோகா, வேதாந்தம் மற்றும் ஆயுர்வேதம்
# *Ayurvedic Healing*. Passage Press, 1989. .
# *Ayurveda and the Mind: The Healing of Consciousness*. Motilal Banarsidass Publications, 2005. .

#### இணை ஆசிரியாக
# *The Yoga of Herbs: An Ayurvedic Guide to Herbal Medicine*. Motilal Banarsidass Publications, 2004. .

## மேற்கோள்கள்

## வெளி இணைப்புகள்

*David Frawley's homepage
*Online books by David Frawley
*Online version of Hinduism and the Clash of Civilizations 

பகுப்பு:1950 பிறப்புகள்
பகுப்பு:அமெரிக்க இந்துக்கள்
பகுப்பு:அமெரிக்க இந்துக்கள்
பகுப்பு:அமெரிக்க எழுத்தாளர்கள் 
பகுப்பு:இந்துத்துவம்
பகுப்பு:இந்து சமய எழுத்தாளர்கள்
இந்து ஜாக்ரண வேதிகே

**இந்து ஜாக்ரண வேதிகே** (*Hindu Jagarana Vedike*) (சுருக்கமாக:HJV) ராஷ்டிரிய சுயம்சேவாக் சங்கத்துடன் தொடர்புடைய தீவிர வலதுசாரி தொண்டர்களின் அமைப்பாகும்.இந்த சங்கத்தின் முக்கிய நோக்கம் இந்து சமயத்தவர்களை பாதுகாப்பதாகும்.இந்து சமுதாயத்தை ஒருங்கிணைத்து, சேவை செய்தல் மற்றும் பாதுகாப்பதே இதன் குறிக்கோளாகும்.இந்த அமைப்பு  இந்து தருமம் மற்றும் இந்துத்துவம் அடிப்படையில் கட்டமைக்கப்பட்டது.  பசு போன்ற விலங்கினங்கள் மீது நடத்தப்படும் கொடூரத் தாக்குதல்களை நிறுத்துவதே இவ்வமைப்பின் குறியாகும். இதன் கிளைகள் பல்வேறு இந்திய மாநிலங்களில் செயல்படுகிறது. 2012 மங்களூர் இல்லவிடுதி தாக்குதலில் இவ்வமைப்பினரின் தொடர்பு அறியப்பட்டது.
## மேற்கோள்கள்

பகுப்பு:இந்துத்துவம்
பகுப்பு:சங்கப் பரிவார்
மர்வான் பர்கௌதி

**மர்வான் பர்கௌதி** (*Marwan Barghouti*, ; பிறப்பு 6 ஜூன் 1959) என்பவர் ஒரு பாலத்தீன அரசியல் தலைவராவார். இசுரேலுக்கு எதிராக நடத்தபட்ட கொடிய தாக்குதல்களில் இவரது பங்கிற்காக தண்டிக்கப்பட்டு சிறையில் அடைக்கப்பட்டவர். பாலத்தீன மக்களின் எழுச்சியான  முதல் மற்றும் இரண்டாவது இன்டிஃபாதாக்களின் தலைவராக இவர் கருதப்படுகிறார். பர்கௌதி ஒரு காலத்தில் அமைதி முன்னெடுப்பை ஆதரித்தார், ஆனால் 2000 ஆம் ஆண்டுக்குப் பிறகு ஏமாற்றமடைந்தார், ஃபத்தாவின் துணை ராணுவப் பிரிவான டான்சிமின் தலைவராக ஆனார்.

பர்கௌதி 1959 இல்  மேற்குக் கரையில் உள்ள கோபார் கிராமத்தில் பிறந்தார். 15 வயதில், இவர் ஃபத்தாவில் சேர்ந்தார் மேலும் அதன் இளைஞர் இயக்கத்தை இணைந்து நிறுவினார். அதன் விளைவாக மூன்று ஆண்டுகளுக்குப் பிறகு இஸ்ரேலால் கைது செய்யப்பட்டார். நான்கு வருட முதல் சிறைவாசத்தின் போது, ​​பர்கௌதி தனது உயர்நிலைப் கல்வியை முடித்தார் மேலும் எபிரேய மொழியில் சரளமாகப் பேசக் கற்றுக்கொண்டார். 1983 இல், பர்கௌதி பிர்சீட் பல்கலைக்கழகத்தில் இணைந்தார்   1994 இல் வரலாறு மற்றும் அரசியல் அறிவியலில் இளக்கலையும், 1998 இல் சர்வதேச உறவுகளில் முதுகலையும் படித்து முடித்தார். 1984 ஆம் ஆண்டில், பர்கௌதி, பாலஸ்தீனிய கைதிகளுக்காக வதிடும்  ஃபத்வா இப்ராஹிம் என்ற சக மாணவியை மணந்தார்.  அவர் தற்போதைய சிறைவாசத்திலிருக்கும் தன் கணவரின் விடுதலைக்கான முன்னணி பிரச்சாரகராக உள்ளார்.

பொதுமக்கள் மற்றும் இராணுவ இலக்குகளுக்கு எதிராக தற்கொலை குண்டுவெடிப்பு உட்பட ஏராளமான தாக்குதல்களை திட்டமிட்டு இயக்கியதாக குற்றம் சாட்டிய இஸ்ரேலிய அதிகாரிகள் பர்கௌதியை ஒரு பயங்கரவாதி என்று அழைக்கின்றனர். 2002 இல் ரமல்லாவில்  இஸ்ரேல் பாதுகாப்பு படைகளால் பர்கௌதி கைது செய்யப்பட்டார். இவர் மீது கொலை குற்றச்சாட்டில் பேரில் விசாரணை செய்யப்பட்டு, ஐந்து ஆயுள் தண்டனைகள் விதிக்கப்பட்டார். மர்வான் பர்கௌதி, தனக்கு எதிராக இசுரேல் நீதிமன்றத்தில் சுமத்தபட்ட குற்றச்சாட்டுகளுக்கு எதிராக வாதாட மறுத்து, இந்த விசாரணை  சட்டவிரோதமானது என்று தொடர்ந்து என்று கூறிவந்தார். பார்கௌதி சிறைக்குள் இருந்தபடி இன்னும் ஃபத்தாவில் பெரும் செல்வாக்கை செலுத்திவருகிறார். இவர் தொடர்ந்து பிரபலமடைந்து வருவதால், மஹ்மூத் அப்பாசுக்குப் பின் பாலத்தீன சனாதிபதி  வேட்பாளராகும் வாய்ப்புலதாக  ஊகங்கள் நிலவுகின்றன.

பிடிபட்ட இஸ்ரேலிய படைவீரர் கிலாத் ஷாலித்திற்கு மாற்றாக பாலத்தீன கைதிகளை பரிமாறிக்கொள்வது தொடர்பான பேச்சுவார்த்தையில், இசுரேலுடனான ஒப்பந்தத்தில் அதில் பர்கௌதியையும் விடுவிக்க  ஹமாஸ் வலியுறுத்தியது; எனினும், இஸ்ரேல் அந்த கோரிக்கையை ஏற்க விரும்பவில்லை. இசுரேலுக்கும் அமாசுக்கும் இடையே 11 அக்டோபர் 2011 ஏற்பட்ட ஒப்பந்தத்தில் இவர் விடுவிக்கப்படப் போகிறார் என்ற தகவல்கள் வந்த நிலையில், அது விரைவில் இசுரேலிய பொறுப்பாளர்களால்  மறுக்கப்பட்டது. 2014 நவம்பரில், இஸ்ரேலுடனான பாதுகாப்பு ஒத்துழைப்பை உடனடியாக நிறுத்துமாறு பாலத்தீன தேசிய ஆணையத்தை பர்கௌதி வலியுறுத்தினார். மேலும் இசுரேலுக்கு எதிராக மூன்றாவது இன்டிபாதாவிற்கு அழைப்பு விடுத்தார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:பாலஸ்தீன அரசியல்வாதிகள்
கூப்பரைட்டு

**கூப்பரைட்டு** (*Cooperite*) என்பது (Pt,Pd,Ni)S என்ற பொது மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். சாம்பல் நிறத்தில் காணப்படும் இக்கனிமத்தில் பிளாட்டினம், பலேடியம், நிக்கல் ஆகிய தனிமங்களின் சல்பைடுகள் சேர்ந்து காணப்படும். கூப்பரைட்டு இதே வகை கனிமமான பிராக்கைட்டு கனிமத்தின் ஈருருவத் திரிபாகும்.. பன்னாட்டு கனிமவியலாளர் சங்கம் கூப்பரைட்டு கனிமத்தை Cpe என்ற குறியீட்டால் அடையாளப்படுத்துகிறது.  

பிளாட்டினம் மற்றும் பலேடியம் போன்ற பிளாட்டினம் குழு உலோகங்களின் தாதுவாக வெட்டப்படுகிறது. தென்னாப்பிரிக்காவில் குறைந்த அளவு மற்றும் கனடாவின் வான்கூவர் தீவில் உள்ள வாசிங்டன் மலைக்கு அருகே உள்ள பழைய சுரங்கத்தில் கிடைக்கிறது. 

கூப்பரைட்டு முதன்முதலில் 1928 ஆம் ஆண்டில் தென்னாப்பிரிக்காவிலுள்ள புசுவெல்ட்டு இக்னியசு வளாகத்தில் அக்னிப்பாறைகளிடையே ஊடுறுவலாகக் கண்டுபிடிக்கப்பட்டது. தென்னாப்பிரிக்க உலோகவியலாளரான இரிச்சர்டு ஏ. கூப்பரின் நினைவாக கூப்பரைட்டு எனப் பெயரிடப்பட்டது.

## மேலும் காண்க
*கனிமங்களின் பட்டியல் 

## மேற்கோள்கள்

*Webmineral data

பகுப்பு:பிளாட்டினத்தின் கனிமங்கள்
பகுப்பு:நிக்கல் கனிமங்கள்
பகுப்பு:பலேடியம் கனிமங்கள்
பகுப்பு:சல்பைடு கனிமங்கள்
பகுப்பு:நாற்கோணவமைப்புக் கனிமங்கள்
காம்பிசேரி கருணாகரன்

**புதன்வீட்டில் நாராயணன் கருணாகரன்** ( *Puthenveettil Narayanan Karunakaran* ) (3 மார்ச் 1922-27 ஜூலை 1977) மலையாள மொழியில் எழுதிய இந்தியப் பத்திரிகையாளர் ஆவார்.  இந்தியக் கம்யூனிஸ்ட் கட்சியின் கேரளப் பிரிவினர் வெளியிடும்ஜனயுகம், *பாலயுகம்* (குழந்தைகளின் மாதாந்திர நூல்) மற்றும்*ஜனயுகம் வாரிகா* (திரைப்படம் பற்றிய வாராந்திர இதழ்) ஆகியவற்றின் தலைமை ஆசிரியராக இருந்தார். பத்திரிகையாளராக இருப்பதைத் தவிராகவும், பேச்சாளராகவும், நடிகராகவும், கேலியாளராகவும், நாத்திகராகவும் மற்றும் பகுத்தறிவுவாதியாகவும் அறியப்பட்டார்.

1952 முதல் 1954 வரை காயங்குளம் தொகுதியை பிரதிநிதித்துவப்படுத்தும் திரு-கொச்சி (திருவிதாங்கூர்-கொச்சி) சட்டமன்றத் தொகுதியின் உறுப்பினராக இருந்தார். பல முறை கேரள மாநில திரைப்பட விருதுகள் குழுவில் உறுப்பினராக இருந்தார்.

1950களின் முற்பகுதியில் கேரளா மக்கள் கலை மன்றத்தின் பிரபலமான மலையாள நாடகமான *நிங்கலென்னெ கம்யூனிஸ்டாக்கி* என்ற நாடகத்தில் “பரமு பிள்ளை” என்ற முக்கியக் கதாபாத்திரத்தில் நடித்தார். உடல்நிலை சரியில்லாததால் மேடை நடிப்பை நிறுத்த வேண்டியிருந்தது. இருப்பினும், தான் இறக்கும் வரை கேரளா மக்கள் கலை மன்றத்துடன் தீவிரமாக தொடர்பு கொண்டிருந்தார். கேரளாவின் அனைத்திந்திய வானொலியின் பல நாடகங்களுக்கு குரல் கொடுத்தார்.

## இறப்பு
1977 ஜூலை 27 அன்று திருவனந்தபுரத்தில் தனது 55 வயதில் காலமானார். வள்ளிக்குன்னத்தில் உள்ள ஒரு பள்ளிக்கு இவரது பெயர் சூட்டப்பட்டு காம்பிசேரி கருணாகரன் நினைவு அரசு தொழிற்கல்வி மேல்நிலைப்பள்ளி இது  (கே. கே. எம். அரசு) என்று அழைக்கப்படுகிறது.

## மேற்கோள்கள்

*
*https://web.archive.org/web/20130717134731/http://kerala.gov.in/docs/election_reportage/assembly_election/1951.pdf

பகுப்பு:மலையாளத் திரைப்பட நடிகர்கள்
பகுப்பு:1977 இறப்புகள்
பகுப்பு:1922 பிறப்புகள்
பகுப்பு:கேரள எழுத்தாளர்கள்
இந்திய வளர்ச்சி மற்றும் நிவாரண நிதி

**இந்திய வளர்ச்சி மற்றும் நிவாரண நிதி** (*India Development and Relief Fund* (IDRF)ஐக்கிய அமெரிக்காவின் மேரிலாந்து மாநிலத்தின் வடக்கு பெதெஸ்டா நகரத்தில் செயல்படும் இலாப நோக்கமற்ற பொதுத் தொண்டு நிறுவனம் ஆகும். 

இதன் நோக்கம் இந்தியா, இலங்கை மற்றும் நேபாளம் போன்ற நாடுகளின் தொலைதூரப் பகுதிகளில் நிலையான சமூக-பொருளாதார வளர்ச்சியைக் கொண்டு வருதல் ஆகும்.1988ஆம் ஆண்டில் நிறுவப்பட்ட இந்த அறக்கட்டளையின் நிறுவனர், உலக வங்கியின் முன்னாள் பொருளாதார ஆலோசகரான. வினோத் பிரகாஷ் ஆவார்.
## திட்டங்கள்
இந்த பொது தொண்டு நிறுவனம் இந்தியா, இலங்கை மற்றும் நேபாளம் ஆகிய நாடுகளின் தொலைதூரப் பகுதிகளில் வாழும் மக்களின் கல்வி, சுகாதாரம், மருத்துவம், மகளிருக்கு அதிகாரம், பேரிடர் நிவாரணம் மற்றும் மறுவாழ்வு, சுற்றுச்சூழல் நட்பு வளர்ச்சி, நல்லாட்சி ஆகிய துறைகளில் கவனம் செலுத்துகிறது.
## விமர்சனங்கள்
இந்த அறக்கட்டளை இந்தியாவில் செயல்படும் சங்கப் பரிவார் அமைப்புகளின் மூலம் தனது நிதியை  செலவழிக்கிறது என்ற குற்றச்சாட்டு உள்ளது.
## மேற்கோள்கள்

பகுப்பு:தொண்டு நிறுவனங்கள்
காவல்துறையின் நண்பர்கள்

**காவல்துறையின் நண்பர்கள்** (*Friends of Police* (FoP) தமிழ்நாட்டின் இராமநாதபுரம் மாவட்டத்தில், காவல் துறையினருக்கு உதவிட 1993ஆம் ஆண்டில்  மாவட்டக் காவல் கண்காணிப்பாளர் *பிரதீப் வி. பிலிப்* (இகாப நிறுவிய *சமூக காவல்* திட்டமாகும்.. இதுவே இந்தியாவில் நிறுவப்பட்ட முதலாவது காவல்துறையின் நண்பர்கள் திட்டமாகும்.

1994ஆம் ஆண்டில் காவல்துறையின் நண்பர்கள் திட்டத்தை தமிழ்நாடு முழுவதும் செயல்படுத்தப்பட்டது.
சூலை 2020ஆம் ஆண்டில் ஜெயராஜ் மற்றும் பென்னிக்சின் காவல் மரணங்கள் தொடர்பாக காவல்துறை நண்பர்களால் ஏற்பட்ட சர்ச்சையால் காவல்துறையின் நண்பர்கள் எனும் காவல் சமூகத் திட்டம் தமிழ்நாட்டில் கைவிடப்பட்டது.

தற்போது மேற்கு வங்காளம் மாநிலத்தில் காவல் சமூகத் திட்டம் செயல்பாட்டில் உள்ளது.

## மேற்கோள்கள்

பகுப்பு:இந்தியாவில் சட்ட அமலாக்கம்
சீக்கோடு

**சீக்கோடு**  (*Cheekkode*) என்பது இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள ஒரு கிராமமாகும்.

## மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சீக்கோடு கிராமத்தின்  மக்கள் தொகை 19375 ஆகும். அப்போது  இதில் 9731 ஆண்கள் மற்றும் 9644 பெண்கள் இருந்தனர். 

## போக்குவரத்து
சீக்கோடு கிராமம் மேற்கில் பெரோக்கு நகரம் மற்றும் கிழக்கில் நிலாம்பூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் .66 பெரோக்கு நகரம் வழியாகச் செல்கிறது. வடக்கத்திய பகுதி கோவா மற்றும் மும்பை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. மாநில நெடுஞ்சாலை எண் .28 நிலாம்பூரிலிருந்து தொடங்கி தேசிய நெடுஞ்சாலைகள் 12, 29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. அருகிலுள்ள விமான நிலையம் கோழிக்கோடு விமான நிலையமாகும். அருகிலுள்ள முக்கிய இரயில் நிலையமும் கோழிக்கோட்டில் அமைந்துள்ளது.

## மேற்கோள்கள்

பகுப்பு:மலப்புறம் மாவட்ட சிற்றூர்கள்
பகுப்பு:Coordinates on Wikidata
திறந்த சமூக அறக்கட்டளை

**திறந்த சமூக அறக்கட்டளை** (*Open Society Foundations*) முன்னர் *திறந்த சமூக நிறுவனம்* (*Open Society Institute*) அமெரிக்க ஐக்கிய நாட்டில்  ஜார்ஜ் சொரெஸ் எனும் பெரும் செல்வந்தரால் 1993ஆம் ஆண்டில் நிறுவப்பட்டது.  திறந்த சமூக அறக்கட்டளையானது  உலகெங்கிலும் உள்ள சிவில் சமூகக் குழுக்களுக்கு நிதி ரீதியாக ஆதரவளிக்கிறது. மேலும் நீதி, கல்வி, பொது சுகாதாரம் மற்றும் சுதந்திரமான ஊடகங்களை மேம்படுத்தும் நோக்கத்துடன் நிதியுதவி வழங்குகிறது.இதன் தலைமையிடம் அமெரிக்க ஐக்கிய நாட்டின்  நியு யார்க் நகரத்தின் மன்ஹாட்டன் பகுதியில் இயங்குகிறது. தற்போது இதன் நிறுவனரான ஜார்ஜ் சொரோசின் மகன் அலெக்சாண்டர் செரோஸ் தலைவராக உள்ளார். 

2015ஆம் ஆண்டு முடிய இந்த அறக்கட்டளைக்கு உலகம் முழுவதும் 37 நாடுகளில் கிளைகள் கொண்டுள்ளது. இந்த அறக்கட்டளையானது மேற்கு ஆப்பிரிக்கா மற்றும் தெற்கு ஆப்பிரிக்கா பகுதிகளில் தனித்தனி அறக்கட்டளைகள் நிறுவியுள்ளது. 

2018ஆம் ஆண்டில் இந்தஅறக்கட்டளையின் நடவடிக்கைகளுக்கு  அங்கேரி நாடு எதிர்ப்பு தெரிவித்ததால், இது தனது  கிளையை பெர்லின் நகரத்திற்கு மாற்றியது. 2021ஆம் ஆண்டில் இந்த அறக்கட்டளை உலகம் முழுவதிலும் உள்ள அரசுசாரா தொண்டு நிறுவனங்களுக்கு $16 பில்லியன் அமெரிக்க டாலர்கள் மானியமாக நிதி வழங்கியுள்ளது. 
## மேற்கோள்கள்

## மேலும் படிக்க
* .
* .
* .
* .
* .
* .
* .
* 
* Stone, Diana  (2013) *Knowledge Actors and Transnational Governance: The Private-Public Policy Nexus in the Global Agora*. Palgrave Macmillan

## வெளி இணைப்புகள்

* Open Society Foundations official website
* Blinken Open Society Archives

பகுப்பு:தொண்டு நிறுவனங்கள்
காஷ்மீர் மன்னர்களின் பட்டியல்

தற்கால காஷ்மீர், ஆசாத் காஷ்மீர், [வடக்கு நிலங்கள்|கில்ஜித்-பால்டிஸ்தான்]] பகுதிகளை [கிபி]] 625 முதல் 1952 முடிய ஆண்ட வம்ச மன்னர்களின் பட்டியல் வருமாறு:
## [[கார்கோடகப் பேரரசு|கார்கோடக வம்சம்]]  (625 – 855)
 

;ஆட்சியாளர்கள்–

## உத்பால வம்சம் (855 – 1012)

## இலோகரா வம்சம் (1003 – 1339)

;ஆட்சியாளர்கள் பட்டியல்–

## ஷா மிர் வம்சம்  (1339 – 1561)

*Note: Muhammad Shah had five separate reigns from 1484 to 1537.*

## சாக் வம்சம் (1561 – 1579)

## மீண்டும் சாக் வம்சம் (1579 – 1589)

## [[முகலாயப் பேரரசு]] (1586 – 1752)

## காஷ்மீர் மன்னர்கள்

## [[துராணிப் பேரரசு]] (1762 – 1819)

## [[சீக்கியப் பேரரசு]] (1819 – 1846)

## [[டோக்ரா வம்சம்]]  (1846 – 1952)

## இதனையும் காண்க
* ஜம்மு காஷ்மீர் வரலாறு
* இந்திய மன்னராட்சி அரசுகளின் பட்டியல்

## மேற்கோள்கள்

பகுப்பு:சம்மு காசுமீரின் வரலாறு
பகுப்பு:இந்தியப் பட்டியல்கள்
சாலியோடைட்டு

**சாலியோடைட்டு** (Saliotite) என்பது (Li,Na)Al3(AlSi3O10)(OH)5 என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். சிமெக்டைட்டு குழுவிலுள்ள பைல்லோ சிலிக்கேட்டுகள் வகை கனிமமாக இது வகைப்படுத்தப்படுகிறது. குக்கீட்டு மற்றும் பாராகோனைட்டு ஆகிய கனிமங்களின் வரிசைப்படுத்தப்பட்ட 1:1 விகிதத்தில் படுகைக்களுக்கு இடையில் மாறி மாறி அமைந்துள்ளது. சரியான பிளவுடன் முத்து போன்ற பளபளப்பும் வெள்ளை நிற கோடுகளையும் கொண்டுள்ளது. இதன் படிக அமைப்பு ஒற்றைச் சரிவச்சு படிக அமைப்பு ஆகும். சாலியோடைட்டின் கடிமத்தன்மை அளவு மோவின் அளவில் 2-3 என மதிப்பிடப்பட்டுள்ளது.  

பன்னாட்டு கனிமவியல் சங்கம் சாலியோடைட்டு கனிமத்தை Sal என்ற குறியீட்டால் அடையாளப்படுத்துகிறது.

1994 ஆம் ஆண்டில், எசுப்பானியாவிலுள்ள தன்னாட்சிப் பகுதியான அந்தாலூசியாவின் அல்மேரியா நகரத்தின் வடக்கே உள்ள ஒர் உயர்தர உறுமாறிய பாறைகளின் வெளிப்புறத்தில் சாலியோடைட்டு முதன்முதலில் கண்டுபடிக்கப்பட்டு விவரிக்கப்பட்டது. பிரெஞ்சு புவியியலாளர் பியர் சாலியட்டின் நினைவாகப் பெயரிடப்பட்டது.

## மேற்கோள்கள்

## வெளி இணைப்புகள்
*Saliotite on euromin.w3sites.net ''(French)''

பகுப்பு:சோடியம் கனிமங்கள்
பகுப்பு:இலித்தியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:இசுமெக்டைட்டு குழு
தெமோக் மக்கள்

**தெமோக் மக்கள்** (ஆங்கிலம்: *Temoq People*; மலாய்: *Suku Temoq*) என்பவர்கள் மலேசியப் பழங்குடியினர் இனக்குழுவில் மலாய மூதாதையர் பிரிவைச் சேர்ந்தவர்கள் ஆகும்.

தெமோக் மக்கள் ஒராங் அஸ்லியின் 3 முக்கிய குழுக்களில் ஒன்றான புரோட்டோ மலாய் *(Proto-Malay)* எனும் மலாய மூதாதையர் பிரிவைச் சேர்ந்தவர்கள். மலேசியாவின் பகாங் மாநிலத்தில் காணப்படுகிறார்கள்.

## பொது

மலேசிய அரசாங்கம், தீபகற்ப மலேசியாவின் பூர்வீகப் பழங்குடியினரை ஓராங் அஸ்லி *(Orang Asli)* என்று வகைப்படுத்துகிறது. மலேசிய பழங்குடியினர் மேம்பாட்டு துறையின் (மலாய்: *Jabatan Kemajuan Orang Asli* (**JAKOA**); ஆங்கிலம்: *Department of Orang Asli Development*); கீழ் சிறப்புரிமை பெற்ற 18 தீபகற்ப மலேசியப் பழங்குடி இனக் குழுவினர் உள்ளனர். 

மொழி, கலாசார அடிப்படையில் அவர்களை மூன்று பெரும் பிரிவுகளாக மலேசிய அரசாங்கம் பிரித்துள்ளது. அந்த மூன்று பெரும் பிரிவுகளில் மலாய மூதாதையர் பிரிவின் கீழ் தெமோக் மக்கள் வகைப்படுத்தப் படுகின்றனர்.

## குடியிருப்புகள்
தெமோக் மக்கள் தீபகற்ப மலேசியாவின் பகாங் மாநிலத்தில் இரண்டு கிராமங்களில் வசிக்கின்றனர். அதாவது:

* **[[பகாங்]] மாநிலத்தின் செமலாய் மக்கள்:** பெரா ஏரியின் கிழக்குப் பகுதியில் வாழும் ஒரு பிரிவினர்;
* **[[பகாங்]] மாநிலத்தின் செமலாய் மக்கள்:** சினி ஏரியின் தென் பகுதியில் வாழும் ஒரு பிரிவினர்;

இவர்கள் சக்குன் மக்கள் மற்றும் செமலாய் மக்கள் வாழும் குடியிருப்புகளுக்கு இடையில் தங்களின் குடியிருப்புகளை அமைத்துள்ளனர்.

## தெமோக் மக்கள் தொகை
**தெமோக் மக்கள் தொகை பின்வருமாறு:-**

## மேலும் காண்க
* செமலாய் மக்கள்
* பாத்தேக் மக்கள்
* ஜெகாய் மக்கள்
* கென்சியூ மக்கள்
* கானாக் மக்கள்

## மேற்கோள்கள்

## சான்று நூல்கள்

* 

## மேலும் படிக்க
* *Original Wisdom: Stories of an Ancient Way of Knowing* by Robert Wolff. 
* 1400s - The Orang Laut Warriors - a short documentary about the Orang Laut in the 15th - 17th century, produced for the Singapore Bicentennial in 2019.

## வெளி இணைப்புகள்
* JOURNEY INTO TASEK BERA WITH THE ORANG ASLI SEMELAI
* Socioeconomic, social behaviour and dietary patterns among Malaysian aborigines and rural native Malays

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
குலாம் முகமது மிர்

**குலாம் முகமது மிர்** (*Ghulam Mohammed Mir*) இந்தியாவைச் சேர்ந்த ஒரு போராளியாவார். 2010 ஆம் ஆண்டில் தனது பொதுச் சேவைப் பணிகளுக்காக இந்தியக் குடியரசில் வழங்கப்படும் நான்காவது உயரிய குடிமக்கள் விருதான பத்மசிறீ விருதைப் பெற்றார். 2010 ஆம் ஆண்டு நிலவரப்படி, மத்திய காசுமீரின் பட்காம் மாவட்டத்தில் உள்ள தனது சொந்த ஊரான மாகமில் மிர் மின் மரவேலை பட்டரை  வியாபாரத்தை நடத்தி வருகிறார். அங்கு இவர் முமா கானா என்ற புனைப்பெயரால் அழைக்கப்படுகிறார். பத்மசிறீ  விருது பெற்ற குலாம் முகமது மிர் பாரதீய சனதா கட்சியில் உறுப்பினராக உள்ளார். 

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:ஜம்மு காஷ்மீர் மக்கள்
பகுப்பு:பட்காம் மாவட்டம்
கிசெலா பான்

**கிசெலா பான்** (*Gisela Bon*) செருமன் நாட்டைச் சேர்ந்த ஒரு ஒரு பத்திரிகையாளர், எழுத்தாளர், சுற்றுச்சூழல் ஆர்வலர் மற்றும் இந்தியவியலாளர் ஆவார். 1909 ஆம் ஆண்டு செப்டம்பர் மாதம் 22 ஆம் தேதியன்று இவர் பிறந்தார். 

இந்தோ-செருமன் உறவுகளை மேம்படுத்துவதில் இவரது பங்களிப்புகளுக்காக அறியப்பட்ட இவர்,  ஆங்கிலத்தில் இந்திய சவால் , துணைக்கண்டம் மற்றும் நேருவின் கீழ் இந்தியர்கள்  போன்ற இந்தியா குறித்த பல புத்தகங்களை எழுதியுள்ளார். 1990 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமக்கள்  விருதான பத்மசிறீ  விருதை வழங்கியது.

இந்திய அரசின் கீழ் உள்ள ஒரு தன்னாட்சி அமைப்பான கலாச்சார உறவுகளுக்கான இந்திய கவுன்சில்  இந்தோ-செருமன் நட்பை மேம்படுத்துவதற்காக அவர் செய்த சேவைகளை கௌரவிப்பதற்காக 1996 ஆம் ஆண்டில் கிசெலா பான் விருது என்ற ஒரு விருதை நிறுவியது.

கிசெலா பான் 1996 ஆம் ஆண்டு அக்டோபர் மாதம் 11 ஆம் தேதியன்று காலமானார்.
## மேற்கோள்கள்

## வெளி இணைப்புகள்

* de: Gisela Bon, செப்டம்பர் 23,2015 அன்று பெறப்பட்டது
பகுப்பு:1996 இறப்புகள்
பகுப்பு:1909 பிறப்புகள்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:செருமனியர்
கபில் திவாரி

**கபில் திவாரி**  (Kapil Tiwari) இந்தியாவைச் சேர்ந்த ஒரு  நாட்டுப்புற கொடையாளி  ஆவார். நாட்டுப்புறங்களில்  இவர் செய்த பங்களிப்பிற்காக 2020 ஆம் ஆண்டில் இந்தியாவின் நான்காகாவது உயரிய குடிமக்கள் விருதான பத்மசிறீ  விருது வழங்கப்பட்டது.

## ஆரம்பகால வாழ்க்கை மற்றும் கல்வி
மத்தியப் பிரதேசத்தின் சாகர் மாவட்டத்தைச் சேர்ந்தவர் திவாரி. 1979 ஆம் ஆண்டில், சாகர் பல்கலைக்கழகத்தில் இந்தி இலக்கியத்தில் முனைவர் பட்டம் பெற்று போபால் சென்றார்.

## தொழில்
திவாரி ஆதிவாசி லோக்கலா அகாதமியின் முன்னாள் இயக்குநராகவும், பாரத் பவனின் உறுப்பினராகவும் இருந்தார். நாட்டுப்புற மற்றும் பழங்குடி சமூகங்களின் வளர்ச்சிக்காக இவர் பணியாற்றியுள்ளார். நாட்டுப்புற கலாச்சாரம் தொடர்பான 39 புத்தகங்களையும் இவர் தொகுத்துள்ளார்.

## விருதுகள்
* 2020 ஆம் ஆண்டில், நாட்டுப்புறங்களில் இவர் செய்த பங்களிப்பிற்காக இந்திய அரசால் பத்மசிறீ விருது வழங்கப்பட்டது.

## மேற்கோள்கள்

பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:மத்தியப் பிரதேச நபர்கள்
பகுப்பு:இந்திய எழுத்தாளர்கள்
பகுப்பு:சாகர் மாவட்டம்
கேரி மக்களவைத் தொகுதி

**கேரி மக்களவைத் தொகுதி** (*Kheri Lok Sabha constituency*) என்பது இந்திய மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, கேரி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* இலக்கிம்பூர் கேரி மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
பெரிய இடத்து பிள்ளை

**பெரிய இடத்து பிள்ளை** (*Periya Idathu Pillai*) 1990 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை செந்தில்நாதன் எழுதி இயக்கியுள்ளார். இப்படத்தில் அர்ஜுன், கனகா ஆகியோர் நடித்திருந்தனர். இத்திரைப்படம் 1990 சூன் 2 அன்று வெளியிடப்பட்டது.

## நடிகர்கள்
* அர்ஜுன்
* கனகா
* சி. ஆர். விஜயகுமாரி
* கவுண்டமணி
* செந்தில்
* ஆனந்தராஜ்
* தீபிகா சிக்லியா
* இரசினிகாந்து (விருந்தினர் தோற்றம்) 

## பாடல்கள்
இத்திரைப்படத்தில் வாலியின் பாடல் வரிகளுக்கு சந்திரபோஸ் இசையமைத்திருந்தார்.

## வரவேற்பு
*[[கல்கி (இதழ்)|கல்கி]]யின்* பி. எஸ். எஸ். என்ற விமர்சகர், "இப்படத்தில் விரும்புவதற்கு நிறைய இருக்கிறது என்றும். ஆனால் பிரகாசமான செயற்கையும், அதிக உணர்ச்சியும் இணைந்து அதை வெறுப்பூட்டுவதுடன் வீணாக்குகின்றன" என்றும் எழுதினார்.

## மேற்கோள்கள்

## வெளி இணைப்புகள்
* பெரிய இடத்து பிள்ளை

பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
மச்லிசாகர் மக்களவைத் தொகுதி

**மச்லிசாகர் மக்களவைத் தொகுதி** (*Machhlishahr Lok Sabha constituency*) என்பது உத்தரப் பிரதேசத்தில் உள்ள ஒரு மக்களவை தொகுதி ஆகும். மச்சிலிசர் மக்களவைத் தொகுதியில் ஜான்பூர் மற்றும் வாரணாசி மாவட்டங்களைச் சேர்ந்த சட்டமன்றத் தொகுதிகள் இடம்பெற்றுள்ளன.

## சட்டப்பேரவை தொகுதி

## நாடாளுமன்ற உறுப்பினர்கள்

## தேர்தல் முடிவுகள்

### 2024
 

Detailed Results at:
https://results.eci.gov.in/PcResultGenJune2024/ConstituencywiseS2474.htm

விரிவான முடிவுகள் at: https://results.eci.gov.in/PcResultGenJune2024/ConstituencywiseS2474.htm

## மேற்கோள்கள்

## மேலும் காண்க

* மச்சிலிஷஹர்
* மக்களவை தொகுதிகளின் பட்டியல்

## வெளி இணைப்புகள்

* லோக்சபா தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
பாரம்பரியம் (திரைப்படம்)

***பராம்பரியம்*** (*Paarambariyam*) என்பது  1993 ஆம் ஆண்டு வெளியான இந்தியத் தமிழ்த் திரைப்படம் ஆகும்.  மனோபாலா இயக்கிய இப்படத்தை ஆர். ஜம்புநாதன் தயாரித்தார். இதில் சிவாஜி கணேசன், பி. சரோஜா தேவி, பாண்டியன் ஆகியோர் நடித்தனர். இது 1993 நவம்பர் 13 அன்று வெளியானது.

## நடிகர்கள்

## பாடல்கள்
இப்படத்திற்கு சங்கர்-கணேஷ் இசையமைத்தனர். பாடல் வரிகளை புலமைப்பித்தன், முத்துலிங்கம், பூங்குயிலன், இளவரசு ஆகியோர் எழுதியிருந்தனர். 

## மேற்கோள்கள்

## வெளி இணைப்புகள்
* 
 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:மனோபாலா இயக்கிய திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:காந்திமதி நடித்த திரைப்படங்கள்
எல்எஃப்எஸ் சினிமாஸ்

**லோட்டஸ் ஃபைவ்ஸ்டார் சினிமாஸ் (எம்) எஸ்டிஎன் பிஎச்டி**, **எல்எஃப்எஸ் சினிமாஸ்** (எல்எஃப்எஸ்) ஆக இயங்குகிறது, இது மலேசியாவின் மிகப்பெரிய சினிமா சங்கிலிகளில் ஒன்றாகும், மேலும் லோட்டஸ் குரூப் லோட்டஸ் குழுமத்திற்குச் சொந்தமானது. லோட்டஸ் ஃபைவ் ஸ்டார் மலேசியாவில் இந்தியப் படங்களின் முக்கிய விநியோகஸ்தராகவும் செயல்படுகிறது.

## சுருக்கம்
LFS சினிமாஸ் என்பது 1980 களில் நிறுவப்பட்ட ஒரு சினிமா சங்கிலி மற்றும் தற்போது 24 இடங்களில் இயங்குகிறது. LFS அதன் சந்தாதாரர்களின் பல்வேறு நலன்களைப் பூர்த்தி செய்ய பல்வேறு மொழிகளிலும் வகைகளிலும் திரைப்படங்களைத் திரையிடுகிறது. 2012 முதல், மலேசியாவின் மிகப் பழமையான திரையரங்கமான கொலிசியம் தியேட்டரையும் அவர்கள் நிர்வகித்து வருகின்றனர். LFS உள்ளூர் மக்களிடையே "இந்திய சினிமா" அல்லது "தமிழ் சினிமா" என்றும் அறியப்படுகிறது  அதன் பெரும்பாலான திரையிடல்கள் கோலிவுட், டோலிவுட் மற்றும் பாலிவுட் திரைப்படங்களாகும்.

## லோட்டஸ் ஃபைவ் ஸ்டார் ஏ.வி
லோட்டஸ் ஃபைவ் ஸ்டார் ஏவி மலேசியாவில் உள்ளூர் மற்றும் இந்திய தமிழ், தெலுங்கு மற்றும் இந்தித் திரைப்படங்களின் முக்கிய விநியோகஸ்தராக உள்ளது, மேலும் DVD மற்றும் VCD விநியோக உரிமைகளையும் கொண்டுள்ளது. கூடுதலாக, 2016 முதல், LFS AV ஹாங்காங்கில் இருந்து கான்டோனீஸ் திரைப்படங்களையும் திரையரங்குகளிலும், வீடியோ ஆன் டிமாண்ட் வழியாக மலேசியாவில் விநியோகித்துள்ளது 

## மேற்கோள்கள்

பகுப்பு:திரையரங்குகள்
சாரங்கி

**சாரங்கி** (ஆங்கிலம்:Sarangi)  என்பது *வில்* கொண்டு வாசிக்கப்படும், குட்டையான கழுத்துப் பகுதியுடன் கூடிய மூன்று நரம்புகளைக் கொண்ட இசைக்கருவி. இது தெற்காசியாவின் பாரம்பரிய இசையில் - பஞ்சாபி நாட்டுப்புற இசை, ராஜஸ்தானி நாட்டுப்புற இசை, சிந்தி நாட்டுப்புற இசை, ஹரியான்வி நாட்டுப்புற இசை, பிரஜ் நாட்டுப்புற இசை, மற்றும் போரோ நாட்டுப்புற இசை (அங்கு இது *செர்ஜா* என்று அழைக்கப்படுகிறது) - பாகிஸ்தான், தெற்கு இந்தியா மற்றும் வங்காளதேசத்தில் வாசிக்கப்படுகிறது. இது *கமக்* அல்லது *கமகம்* (அதிர்வுகள்) மற்றும் *மீண்ட்* (சறுக்கும் இயக்கங்கள்) போன்ற குரல் அலங்காரங்களைப் பின்பற்றும் திறன் காரணமாக மனித குரலின் ஒலியை மிகவும் ஒத்திருப்பதாகக் கூறப்படுகிறது. நேபாளி சாரங்கி இதைப் போன்றதுதான், ஆனால் அது ஒரு நாட்டுப்புற இசைக்கருவி, அலங்காரமற்றது மற்றும் நான்கு நரம்புகளைக் கொண்டது.

## அமைப்பு

*டன்* எனும் (சிவப்பு சீடர்) மரத்தின் ஒரே துண்டில் செதுக்கப்பட்ட சாரங்கி, பெட்டி போன்ற வடிவத்தில் *பெட்* ('வயிறு'), *சாதி* ('மார்பு') மற்றும் *மகஜ்* ('மூளை') எனும் மூன்று உள்ளீடற்ற அறைகளைக் கொண்டுள்ளது. இது பொதுவாக சுமார் 2 அடி (0.61 மீ) நீளமும், சுமார் 6 அங்குலம் (150 மிமீ) அகலமும் கொண்டிருக்கும், ஆனால் சிறிய மற்றும் பெரிய அளவிலும் சாரங்கிகளும் உள்ளன. சிறிய அளவிலானவை கையில் பிடிக்க மிகவும் நிலையானவை. கீழ் ஒலி அதிர்வு அறை (பெட்) ஆட்டுத் தோலால் செய்யப்பட்டிருக்கும். அதன் மீது தடித்த தோல் துண்டு ஒன்று இடுப்பைச் சுற்றி வைக்கப்பட்டிருக்கும் (மற்றும் அறையின் பின்புறத்தில் ஆணியால் அடிக்கப்பட்டிருக்கும்). இது யானை வடிவ பாலத்தைத் தாங்குகிறது, இது பொதுவாக ஒட்டகம் அல்லது எருமை எலும்பால் செய்யப்பட்டிருக்கும். (ஆரம்பத்தில், இது தந்தம் அல்லது பாரசிங்க எலும்பால் செய்யப்பட்டது, ஆனால் இப்போது இந்தியாவில் தடை காரணமாக இது அரிதாகிவிட்டது). இந்தப் பாலம் சுமார் 35-37 ஒத்ததிர்வு எஃகு அல்லது பித்தளை நரம்புகள் மற்றும் அதன் வழியாகச் செல்லும் மூன்று முக்கிய குடல் நரம்புகளின் பெரும் அழுத்தத்தைத் தாங்குகிறது.

மூன்று முக்கிய வாசிக்கும் நரம்புகள் - ஒப்பீட்டளவில் தடிமனான குடல் நரம்புகள் - கனமான குதிரை முடி வில்லால் வாசிக்கப்படுகின்றன. இவை விரல் நுனிகளால் அல்ல, மாறாக நகங்கள், கியூட்டிக்கிள்கள் மற்றும் சுற்றியுள்ள சதையால் அழுத்தப்படுகின்றன. உராய்வைக் குறைக்க விரல்களில் பவுடர் பயன்படுத்தப்படுகிறது. கழுத்துப் பகுதியில் தந்தம் அல்லது எலும்பு தளங்கள் உள்ளன, அதன் மீது விரல்கள் சறுக்கி இசைக்கப்படுகிறது. மீதமுள்ள நரம்புகள் ஒத்ததிர்வு நரம்புகள் ஆகும். இவை சுமார் 35-37 வரை எண்ணிக்கையில் இருக்கும்.

## மேற்கோள்கள்

பகுப்பு:இசைக்கருவிகள்
பகுப்பு:இந்துத்தானி இசைக்கருவிகள்
காருகுடி கைலாசநாதர் கோயில்

**கைலாசநாதர் கோயில்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் காருகுடி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.
## அமைவிடம்
கடல் மட்டத்திலிருந்து சுமார் 178.94 மீட்டர் உயரத்தில், () என்ற புவியியல் ஆள்கூறுகள் கொண்டு காருகுடி பகுதியில் இக்கோயில் கட்டப்பட்டுள்ளது.

## தல வரலாறு
சந்திர பகவான் ரேவதி நட்சத்திர தேவியை மணந்த பின்னர், இருவரும் சிவபெருமானை தரிசிக்க வேண்டியதால், இறைவன் கைலாசநாதர், இறைவி கருணாகரவல்லியுடன் அவர்களுக்கு காட்சி தந்த இடமே இத்திருத்தலம் ஆகும்.
## தல பெருமை
சுமார் 1800 வருடங்களுக்கு முன்பு கொல்லிமலைப் பகுதியை வல்வில் ஓரி என்ற மன்னன் ஆண்டு வந்தான். அவன் இக்கோயிலைப் புனரமைத்துக் கட்டியுள்ளான்.‌ அதன் பின்னர் கி. பி. 1266ஆம் வருடங்களில் கருநாடக அரசன் போசல  வீரராமநாதன் இக்கோயிலுக்கு நிறைய நிலங்களைத் தானமாகக் கொடுத்து பூசைகள் தடையின்றி நடைபெறுமாறு செய்துள்ளான். கி. பி. 1541 மற்றும் 1619ஆம் வருடங்களில் இராமச் சக்கரவர்த்தி என்னும் அரசன் நில தானங்கள் வழங்கியுள்ளான்.
## முக்கியத்துவம்
ரேவதி நட்சத்திரத்தில் பிறந்தவர்கள் தங்களது தோசம் நீங்க இக்கோயிலில் வழிபாடு செய்கின்றனர். மேலும், கண், நீர் சம்பந்தப்பட்ட நோய்களுக்கும் இக்கோயிலில் பரிகார பூசைகள் நடைபெறுகின்றன.
## இதர சன்னதிகள்
காசி விசாலாட்சி, விட்டுணு, பிரம்மா, தட்சிணாமூர்த்தி, விநாயகர், முருகன், நவக்கிரகங்கள், கால பைரவர் ஆகியோர் சன்னதிகளும் இக்கோயிலில் காணப்படுகின்றன.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் 
பகுப்பு:திருச்சிராப்பள்ளி மாவட்டத்திலுள்ள கோயில்கள்
பகுப்பு:திருச்சிராப்பள்ளி மாவட்டத்திலுள்ள இந்துக் கோயில்கள்
செருவயல் கே. இராமன்

**செருவயல் கே. இராமன்** (*Cheruvayal Raman*) இந்தியாவின் கேரளா மாநிலத்தில் உள்ள  வயநாடு மாவட்டத்தைச் சேர்ந்த ஓர் இந்தியப் பழங்குடி விவசாயியாவார்.  ஆதிவாசி இனத்தைச் சேர்ந்த  பாரம்பர்ய விவசாயியான இவர் அரிய விதைகளின் பாதுகாவலர் என்று அழைக்கப்படுகிறார். விவசாய அறிவியல் அல்லது தாவரவியல் போன்ற மரபு சார்ந்த அறிவியலைப் பற்றிய அறிவு இல்லாமல், கம்மனா கிராமத்தில் உள்ள தனது சிறிய பண்ணையில் 55 எண்ணிக்கைக்கும் மேற்பட்ட நெல் வகைகளைப் பாதுகாப்பதில் பெயர் பெற்றார். இந்தியாவின் பாரம்பர்ய விதைகளைப் பேணி காக்கும் பணியில் தன்னை அர்ப்பணித்துக் கொண்டவர் என்ற சிறப்பு இவருக்கு கிடைத்தது. இராமன் தனது மாமா கொடுத்த 40 ஏக்கர் நிலத்தில் விவசாயம் செய்ய ஆரம்பித்தார். 2023 ஆம் ஆண்டு சனவரி மாதத்தில் இந்திய அரசாங்கம் இவருக்கு நாட்டின் நான்காவது உயரிய குடிமக்கள்  விருதான பத்மசிறீ விருதை வழங்கி கௌரவித்தது. நெல்லச்சான் அல்லது நெல்லின் தந்தை என்றும் இவர்  அழைக்கப்படுகிறார்.

## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:வயநாடு மாவட்ட மக்கள்
படகிருசுண சாகூ

**படகிருசுண சாகூ** (*Batakrushna Sahoo*) இந்தியாவின் ஒடிசா மாநிலத்தைச் சேர்ந்த ஒரு  விவசாயியாவார். கால்நடை வளர்ப்பில் இவர் செய்த பங்களிப்பிற்காக 2020 ஆம் ஆன்டில் இந்தியாவின் நான்காவது உயரிய குடிமக்கள் விருதான பத்மசிறீ விருது வழங்கப்பட்டது.

## வாழ்க்கைக் குறிப்பு
கோர்தா மாவட்டத்தின் சர்கானா கிராமத்தைச் சேர்ந்த விவசாயியான படகிருசுண சாகூ 1986 ஆம் ஆண்டில் மீன் வளர்ப்பைத் தொடங்கினார். பாரம்பரிய இனப்பெருக்க முறைகள் மூலம் பல விவசாயிகளுக்கு முட்டை உற்பத்தியில் பயிற்சி அளித்தார். இவருக்கு அரசிடம் இருந்து எந்த நிதி உதவியும் கிடைக்கவில்லை. ஒடிசாவில் உள்ள பல கல்லூரிகளின் மாணவர்களுக்கும் பயிற்சி அளித்தார்.

## விருது
கால்நடை வளர்ப்பில் இவர் செய்த பங்களிப்பிற்காக 2020 ஆம் ஆண்டில் பத்மசிறீ  விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:கோர்த்தா மாவட்டம்
பகுப்பு:ஒடிசா நபர்கள்
இலந்தனம் ஆஃப்னேட்டு

**இலந்தனம் ஆஃப்னேட்டு** (*Lanthanum hafnate*) என்பது La2Hf2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இலந்தனம் ஆஃபினியம் ஆக்சைடு என்ற பெயராலும் இச்சேர்மம் அழைக்கப்படுகிறது. இலந்தனம், ஆஃபினியம் ஆகிய தனிமங்களின் கலப்பு ஆக்சைடு என்று இது வகைப்படுத்தப்படுகிறது.

## பண்புகள்
இலந்தனம் ஆஃப்னேட்டு நிறமற்ற ஒரு பீங்கான் பொருளாகும். இலந்தனம் அணுக்களும் ஆஃப்னியம் அணுக்களும் கனசதுர அணிக்கோவையில் அடுக்கப்பட்டுள்ளன. 1000 பாகை செல்சியசு வெப்பநிலைக்கு (1,270 கெல்வின்; 1,830 °பாரங்கீட்டு) கீழ் இந்த கட்டமைப்பு உருக்குலைந்த புளோரைட்டு வகை கட்டமைப்பாக இருக்கும். 1000 பாகை செல்சியசு வெப்பநிலைக்கு மேலான வெப்பநிலையில் இது பைரோகுளோர் கட்டத்திற்கு மாறுகிறது. 800 °[செல்சியசு]] வெப்பநிலைக்கு (1,070 கெல்வி; 1,470 °பாரங்கீட்டு) கீழே இது படிக உருவமற்றும் காணப்படுகிறது.

18 கிகா பாசுக்கல் அழுத்தத்தில் இலந்தனம் ஆஃப்னேட்டு இதன் உட்பொதிந்துள்ள ஆக்சைடுகளாக சிதைவடைகிறது. 

## ஒளிர்தல்
அடிப்படைப் பொருளில் உள்ள ஆக்சிசன் காலியிடங்கள், 460 நானோமீட்டருக்கு அருகில் உச்சத்துடன், புலப்படும் ஒளி நிறமாலை முழுவதும் ஒளிர்வைக் கொடுக்கின்றன. ஒளிர்வுப் பண்புகளை பல்வேறு அரிய பூமி மற்றும் குழு 4 உலோகங்கள் மூலம் கலப்பு செய்து இலேசான மாற்றங்களை செய்ய முடியும். உதாரணமாக, La2Hf2O7:Eu3+ நானோ துகள்கள் புற ஊதா அல்லது எக்சு கதிர் வீச்சுக்கு வெளிப்படும் போது 612 நானோமீட்டருக்கு அருகில் ஒளி ஒளிர்தல் அல்லது கதிரியக்க ஒளிர்தலை வெளியிடுகிறது.

## தயாரிப்பு
தனிமங்களை தூள் வடிவில் எரிப்பதன் மூலம் மொத்தமாக பீங்கானைப் பெற முடியும். பின்னர் பொடியை 180 மெகாபாசுக்கல் மற்றும் 1,850 °செல்சியசு (2,120 கெல்வின்; 3,360 °பாரங்கீட்டு) வெப்பநிலையில் 6 மணி நேரத்திற்கு அழுத்தியும்  சூடுபடுத்திப் பிணைத்தும் தயாரிக்கலாம்.:
:4 La + 4 Hf + 7O2 → 2 La2Hf2O7

கரைசலில் இருந்து ஆஃபினியம் மற்றும் இலந்தனம் ஐதராக்சைடுகளை வீழ்படிவாக்கி பின்னர் 600–1,400 °செல்சியசு வெப்பநிலையில் (873–1,673 கெல்வின்; 1,112–2,552 °பாரங்கீட்டு) காற்றில் 3 மணி நேரம் சுடுவதன்  மூலமும் இதை  தயாரிக்கலாம்:

:2 La(OH)3 + 2 Hf(OH)4 → La2Hf2O7
+ 7 H2O.

## மேற்கோள்கள்


பகுப்பு:இலந்தனம் சேர்மங்கள்
பகுப்பு:ஆஃபினியம் சேர்மங்கள்
பகுப்பு:ஆக்சைடுகள்
பகுப்பு:பீங்கான் பொருட்கள்
பகுப்பு:மினுமினுக்கும் மற்றும் ஒளிரும் பொருட்கள்
சோலிமிடின்

**சோலிமிடின்**  (Zolimidine) என்பது C14H12N2O2S என்ற மூலக்கூற்று வாய்ப்பாடால் விவரிக்கப்படும் ஒரு மருந்தாகும். சோலிரிடின் என்ற பெயராலும் இது அடையாளப்படுத்தப்படுகிறது. சோலிமிடின் என்பதே இதன் வர்த்தக பெயருமாகும். இரைப்பை அமில எதுக்களிப்பு பாதுகாப்பு மருந்தான இது  முன்னர் இரைப்பை-உணவுக்குழல் அழற்சி, வயிற்றுப்புண் ஆகிய நோய்களுக்கு மருந்தாகப் பயன்படுத்தப்பட்டது. 

## மேற்கோள்கள்


பகுப்பு:பென்சோசல்போன்கள்
பகுப்பு:இமிடசோபிரிடின்கள்
தேதியூர் பிரத்யட்ச பரமேஸ்வரர் கோயில்

**தேதியூர் பிரத்யட்ச பரமேஸ்வரர் கோயில்**, திருவாரூர் மாவட்டம், குடவாசல் வட்டம், தேதியூர் கிராமத்தில் அமைந்துள்ளது. இக்கோயில் பைரவர் சன்னதி பிரபலமாக உள்ளது.இக்கோயில் மூலவர் பெயர் பிரத்யட்ச பரமேஸ்வரர், அம்பாள் பெயர் சுந்தர கனகாம்பிகை ஆகும். இதன் தல விருட்சம் வெற்றிலைக்கொடி என உ. வே. சாமிநாதையர் தனது நூலில் குறிப்பிட்டுள்ளார்.

ஸ்ரீவாஞ்சியத்துக்கு வடக்கேயும், கோனேரி ராஜபுரத்துக்குத் தெற்கிலும் அமைந்த தேதியூர் பிரத்யட்ச பரமேஸ்வரர் கோயில், ஊரின் தென்கிழக்கில் உள்ளது.
## நடைதிறப்பு
காலை 6.00 மணி முதல் மதியம்12.00 மணி வரை பின் மாலை 4.00 மணி முதல் இரவு 8.00 மணி வரை.
## தேதியூர் பெயர்க் காரணம்
இராவணன்- ஜடாயுக்கும் நடந்த போரில் ஜடாயு படுகாயம் அடைகிறார். ராவணன் தேரை ஜடாயு தகைத்ததால் (தடுத்தல்) இவ்வூருக்கு தேர்தகையூர் என்று பெயர் பெற்று, பிறகு தேதியூர் ஆனது.
### புராண வரலாறு
போரில் களைத்த சமயம் இராவணனுக்கு தாகம் எடுக்க அங்குள்ள குளத்தில் நீர் அருந்த சென்ற சமயம், ஜடாயுவால் தாக்கப்பட்ட ராவணனுடைய ரதம் குளத்தில் இறங்கி விட ராவணன் எவ்வளவு முயன்றும் அதை வெளியில் கொண்டு வர முடியாமல் இங்கேயே விட்டு சென்று விட்டு விட்டு, வான்வழியாக இலங்கை சென்றார்.. இன்றும் ராவணன் தேர்  தேதியூர் கோயில் குளத்தில் இருப்பதாக ஐதீகம். அதனால் இந்த குளத்திற்கு “இராவண தீர்த்தம்” என்ற பெயர் பெற்றது.

இரதரோதனபுரம் என்பது தேதியூரின் புராணகாலப் பெயர். ஸ்ரீ பிரும்மாண்ட புராணத்தில் இத்திருத்தலம் பற்றிய பெருமைகள் காணப்படுகின்றன.
## தலசிறப்பு
இக்கோயிலில் பைரவர் சிறப்பு மிக்க தெய்வமாக உள்ளார். பைரவர் அருகில் சிறிய சனி பகவான் சன்னதி உள்ளது. தட்சிணாமூர்த்தியின் எதிரில் ஒரு நந்தி உள்ளது. சண்டேசர் பெரிய அளவில் உள்ளார்.  

## அமைவிடம்
இக்கோயிலுக்கு தெற்கே திருமலைராஜன் ஆறும், வடக்கே அரசலாறும் பாய்கிறது. இதனருகில் எரவாஞ்சேரி உள்ளது.  
## போக்குவரத்து
* இது கும்பகோணம்-மயிலாடுதுறை சாலையில், கும்பகோணத்திலிருந்து, நாச்சியார கோயில் வழியாக 23 கிலோ மீட்டர் தொலைவில் உள்ள பூந்தோட்டம் எனுமிடத்தில் இறங்கிபின் அரை கிலோ மீட்டர் தொலைவில் தேதியூர் கிராமம் உள்ளது.

எரவாஞ்சேரிக்கு அருகில் உள்ளது. தேதியூர் கிராமம் ஸ்ரீ வாஞ்சியம்த்துக்கு வடக்கிலும்,  கோனேரிராஜபுரத்துக்குத் தெற்கிலும் உள்ளது. கும்பகோணத்திலிருந்து இருந்து நாச்சியார் கோயில் வழியாக பூந்தோட்டம் செல்லும் வழியில் உள்ள பூந்தோட்டம் என்ற ஊரில் இருந்து சுமார் 1/2 கி.மீ தொலைவில் தேதியூர் அமைந்துள்ளது.

* இக்கோயில் நாச்சியார் கோயிலிருந்து  திருவீழிமிழலை செல்லும் சாலையில் 15 கிலோ மீட்டர் தொலைவில் எரவாஞ்சேரி அருகே அமைந்துள்ளது.
## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
சீதாமர்கி குகை

thumb|சீதாமர்கி குகை.
thumb|சீதாமர்கி குகையின் திட்டம்.

**சீதாமர்கி குகை**  (*Sitamarhi Cave*)  இந்தியாவிலுள்ள ஒரு செயற்கை குகையாகும்.  பாறையில் வெட்டப்பட்ட கட்டிடக்கலைக்கு ஒரு முக்கிய எடுத்துக்காட்டாகும். இராச்கிரில் இருந்து தென்மேற்கே 20 கி.மீ. தொலைவிலும்  இசுவாவிலிருந்து 10 கி.மீ. தென்மேற்கிலும் இக்குகை அமைந்துள்ளது. மௌரியப் பேரரசு காலத்தில் இருந்து இக்குகை இருக்கிறது.  கிரானைட் கற்களால் ஆன ஒரு பெரிய அரைக்கோளப் பாறையில் வெட்டப்பட்டுள்ளது.

இந்த குகையில் பாராபர் குகைகளின் அமைப்பு மற்றும் மௌரிய மெருகூட்டல் குணங்கள் உள்ளன.  ஆனால் இங்கு எந்த கல்வெட்டுகளும் இல்லை.  பாராபர் குகைகளை விட சிறியதாக உள்ளது, 4.91x3.43மீ பரப்பளவு மட்டுமே அளவிடப்படுகிறது. உச்சவரம்பு உயரம் 2.01மீட்டர். நுழைவாயிலும் பாராபர் குகைகளைப் போலவே சரிவகமாக உள்ளது .

பிற்கால இந்து புராணத்தின் படி, இந்த குகை புகழ்பெற்ற கட்டிடக் கலைஞர் விசுவகர்மனால் கட்டப்பட்டது. சீதை மாராவிடமிருந்து அடைக்கலம் பெற்ற குகையும் இதுதான். எனவே தான்  குகைக்கு இது பெயரானது.

இந்த குகை சில நேரங்களில் சோன் பண்டார் குகைகளுடன் சேர்ந்து "இராச்கிர் குழுவின்" ஒரு பகுதியாக கருதப்படுகிறது.

## மேற்கோள்கள்

பகுப்பு:பிகார் தொல்லியற்களங்கள்
பகுப்பு:பீகார் வரலாறு
பிரியா சரோஜ்

**பிரியா சரோஜ்** (பிறப்பு நவம்பர் 23,1998) ஓர் இந்திய அரசியல்வாதியும் வழக்கறிஞரும் ஆவார். இவர் சமாஜ்வாதி கட்சி உறுப்பினர் ஆவார். 2024ஆம் ஆண்டு நடைபெற்ற இந்தியப் பொதுத் தேர்தலில் மக்களவைக்குத் தேர்ந்தெடுக்கப்பட்ட இரண்டாவது இளைய நாடாளுமன்ற உறுப்பினர் ஆவார். இவர் மூன்று முறை நாடாளுமன்ற உறுப்பினராக இருந்தவரும், உத்தரப் பிரதேசத்தின் தற்போதைய சட்டமன்ற உறுப்பினரும் ஆன துபானி சரோஜின் மகள் ஆவார்.

## இளமையும் கல்வியும்
பிரியா சரோஜ் நவம்பர் 23,1998 அன்று உத்தரப் பிரதேசத்தின் வாரணாசியில் பிறந்தார்.

பிரியா தனது பள்ளிப்படிப்பை புது தில்லியில் உள்ள விமானப்படை பொற்கொடை நிறுவனத்தில் முடித்தார். பின்னர் தில்லி பல்கலைக்கழகத்தில் இளங்கலை பட்டம் பெற்று உயர் கல்வியைத் தொடர்ந்தார். நொய்டாவில் உள்ள அமிட்டி பல்கலைக்கழகத்தில் இளங்கலை சட்டப் பட்டம் பெற்று இவரது கல்வி பயணம் தொடர்ந்தது.

## அரசியல் வாழ்க்கை
பிரியா சரோஜ் இந்திய நாடாளுமன்றத்தின் மக்களவை உறுப்பினராக 2024ஆம் ஆண்டு நடைபெற்ற இந்தியப் பொதுத் தேர்தலில் மச்லிசாகர் மக்களவைத் தொகுதியில் போட்டியிட்டு வெற்றி பெற்றார். She defeated B.P. Saroj by a margin of 35850 votes.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:1998 பிறப்புகள்
பகுப்பு:வாழும் மக்கள்